Абрам Ісакавіч Рабкін

Абрам Ісакавіч Рабкін (, Бабруйск, БССР — , Санкт-Пецярбург) — беларуска-расійскі мастак — жывапісец, пісьменнік. Заслужаны дзеяч мастацтваў РСФСР. Працаваў у станковым жывапісе.

 Біяграфія 
Дзяцінства будучага мастака прайшло ў Бабруйску, у старым габрэйскім квартале. Сям’я жыла на вуліцы Шашэйнай, 44 (цяпер вуліца Бахарава). Браў урокі малявання ў Я. А. Ярмалкевіча. У чэрвені 1941 года, за дзень да акупацыі Бабруйска, разам з маці і сястрой Соняй быў эвакуіраваны з горада. Пасля быў мабілізаваны ў войска.

З 1946 па 1949 год вучыўся ў Ленінградзе ў сярэдняй мастацкай школе пры Інстытуце жывапісу, разьбярства і архітэктуры. Настаўнікамі яго былі І. А. Срэбраны, Б. С. Угараў. З 1949 па 1951 год займаўся ў Мастацкім вучылішчы імя В. А. Сярова. Застаўся жыць у Ленінградзе. Удзел у мастацкіх выстаўках браў з 1961 года. У 1962 годзе ўступіў у Союз мастакоў Расіі.

У 1998 годзе ў Мінску была выдадзена кніга Абрама Рабкіна «Уніз па Шашэйнай».

У 2003 годзе была напісана аповесць пра першага настаўніка малявання Яўгена Аляксандравіча Ярмалкевіча «Усё пачыналася ў Бабруйску»

У 2013 годзе ў Бабруйску была выдадзена яшчэ адна кніга — «Вакол вайны», прэзентацыя якой прайшла ў лістападзе ў Бібліятэцы імя М. Горкага.

Меў у Бабруйску сваю творчую майстэрню на вуліцы Дзяржынскай. Напісаў больш за 400 карцін, прысвечаных роднаму гораду.

У 2016 годзе дачка мастака Вольга Рабкіна перадала Бабруйскаму мастацкаму музею творчую спадчыну бацькі: карціны, працоўныя матэрыялы, дакументы. Гэта дало магчымасць заняцца вывучэннем творчасці Рабкіна.

Асноўныя тэмы творчасці: вайна і горад дзяцінства.

 Выстаўкі 
 1981 — «Горад майго дзяцінства», персанальная выстаўка ў Ленінградзе, прысвечаная Бабруйску.
 2000 — персанальная выстаўка ў Мінску. Аўтар прадмовы да каталогу выстаўкі — мастацтвазнаўца Ларыса Фінкельштэйн.
 2010 — «Я з пакалення вайны…», персанальная выстаўка ў Бабруйску, прысвечаная 85-годдзю мастака. Экспазіцыя была састаўлена з твораў, напісаных на фронце, пад час Вялікай Айчыннай вайны.
 2025 — «Абрам Рабкин. Город, в котором я остался», персанальная выстаўка ў Бабруйскім мастацкім музеі, прымеркаваная да 100-годдзя з дня нараджэння мастака.

 Літаратура 
 Давид Гарбар. Абрам Рабкин. Рисунки пером. 
 Інна Герасімава «Горад і Мастак». Прадмова да аповесці А. Рабкіна «Уніз па Шашэйнай». Мінск, ліпень 1998

 Спасылкі 
 Абрам Рабкін. «Партрэт журналіста Яфіма Гейкера» ў Бабруйскім мастацкім музеі 
 Скончался Абрам Рабкин  
 Скончался художник Абрам Рабкин  
 Вечерний Бобруйск. 11.10.2010. Война и Бобруйск глазами Абрама Рабкина  
 Вечерний Бобруйск. 17.11.2010. Большая мечта Абрама Исааковича  
 Вечерний Бобруйск. 18.05.2011. 18 мая 2011 года в Бобруйске  
 Вечерний Бобруйск. 24.05.2011. Абрам Рабкин — «Заслуженный художник Российской Федерации» 
 Вечерний Бобруйск. 26.10.2012. Абрам Рабкин: «Улица моего детства»  
 Вечерний Бобруйск. 14.04.2014. Абрам Рабкин. Завещание  

Катэгорыя:Мастакі СССР
Катэгорыя:Мастакі Расіі
Катэгорыя:Мастакі Беларусі
Катэгорыя:Мастакі XX стагоддзя
Катэгорыя:Мастакі XXI стагоддзя
Катэгорыя:Члены Саюза мастакоў СССР
Катэгорыя:Яўрэйскія мастакі